Саопштењe Катедре за англистику у вези са начином слушања и полагања предмета који више нису активни или су по новом акредитационом плану промењени:

1. У случају преласка студената на ФИЛУМ са других факултета, вршиће се еквиваленција предмета, као и до сада.

2. У случају преласка са старог на нови студијски програм, на линији Интегрисаних вештина за прву и другу годину вршиће се еквиваленција предмета по моделу од претходне године, а за трећу на следећи начин:

а) Студентима који су положили **испит у целини** признају се следећи предмети: Интегрисане вештине енглеског језика 5, О, 5, Интегрисане вештине енглеског језика 6, О, 5, Стручно превођење 5, О, 3 и Технологија и превођење, 6, О, 3 – у целини;

б) Студентима који су положили **писмени**део испита признају се следећи предмети: Интегрисане вештине енглеског језика 5, О, 5 – у целини, а Интегрисане вештине енглеског језика 6, О, 5 – писмени део, Стручно превођење 5, О, 3 и Технологија и превођење, 6, О, 3 – у целини;

в) Студентима који **нису положили писмени испит у целини** признају се претходно положени делови испита – студенти се упућују на полагање одговарајућег дела писменог испита Интегрисане вештине енглеског језика 5 (О, 5) и Интегрисане вештине енглеског језика 6 (О, 5).

г) Студентима који су положили само **превод са енглеског на српски**, признаје се предмет Стручно превођење 5, О, 3, а онима који су положили само **превод са српског на енглески** признаје се предмет Технологија и превођење, 6, О, 3.

Надлежни наставници којима је потребно обратити се у случају недоумица, полагања, уписа и потписивања оцена су: Татјана Грујић (ИВЕЈ1 по старом акредитационом плану, ИВЕЈ 1 и 2 по новом), Јелена Даниловић Јеремић (ИВЕЈ 2 по старом, ИВЕЈ 3 и 4 по новом), Тиана Тошић Лојаница (ИВЕЈ 3 по старом, ИВЕЈ 5 и 6 по новом) и Дејан Каравесовић (ИВЕЈ 4 по старом).

3. У случају преласка са старог на нови студијски програм, на линији језика и књижевности, биће омогућено полагање испита уколико је студент испунио предиспитне обавезе. Уколико то није случај, контактирати (новог) предметног наставника.

4. У случају уписа 4. године, а обнове појединих изборних предмета са претходне, бирати **нов изборни чије је слушање могуће према распореду** или контактирати предметног наставника и договорити начин слушања у текућој академској години.

Нови и стари наставни план можете наћи на страници: <http://www.filum.kg.ac.rs/index.php?option=com_content&view=article&id=105:dr-z-nglis-i-u&catid=45&lang=sr&Itemid=646> .